Commersant.ge | ჰონგ-კონგელი ექსპერტი - ხალხი მზად უნდა იყოს, შესაძლოა, კორონავირუსი გლობალურ ეპიდემიად იქცეს
access_time2020-01-27 16:50:40
ადამიანთა რაოდენობა, რომელიც კორონავირუსითაა დაინფიცირებული, შესაძლოა, პოტენციურად ყოველ ექვს დღეში გაორმაგდეს, - ამის შესახებ ჰონგ-კონგის უნივერსიტეტის პროფესორმა, საზოგადოებრივი ჯანდაცვის მედიცინის ხელმძღვანელმა, ექსპერტმა გაბრიელ ლიუნგმა განაცხადა.
მისი თქმით, მან აღნიშნულის შესახებ ანგარიში პეკინისა და ჰონგ-კონგის ოფიციალურ პირებს, ასევე მსოფლიო ჯანდაცვის ორგანიზაციას უკვე მიაწოდა.
მისივე თქმით, შესაძლოა, იმ ადამიანების რიცხვი, რომელიც ვირუსის ინკუპაციის პერიოდს გადის (სიმპტომები გამოხატული არ არის) 44 000-ს უტოლდებოდეს.
„ეს არ არის წინასწარმეტყველება, ეს არ არის ზუსტი ინფორმაცია, თუმცა მონაცემები, რომელიც ჩვენს ხელთაა, განგაშის საფუძველს გვაძლევს“, - განაცხადა ლიუნგმა.
„ხალხი მზად უნდა იყოს, რომ ეს შესაძლოა, გლობალურ ეპიდემიად გადაიქცეს, თუმცა ამის თქმა დაზუსტებით არ შეიძლება... ჩვენ უკეთესად უნდა მოვემზადოთ“, - დასძინა მეცნიერმა.
ცნობისთვის, კორონოვირუსით დაავადებულთა დადასტურებულმა რიცხვმა 2800-სს მიაღწია. გარდაცვლილია 81 ადამიანი.